پەرتووکی کافی
«ئەلکافی لە سەرچاوە و لقەکانیدا» ناسراو بە «ئەلکافی» یەکێکە لە پەرتووکە دیارەکانی فەرموودە لەنێو شیعەکاندا و بە پیرۆزترین چوار پەرتووکەکە دادەنرێت، لە نووسینی محەممەد کوڕی یەعقووب ئەلکولەینی، پەرتووکەکە سێ بەش لەخۆدەگرێت کە بریتین لە: بنەماکانی ئەلکافی، لقەکانی ئەلکافی، ڕەوزەی ئەلکافی، و یەکێکە لە گرنگترین سەرچاوەکانی فەرموودە لەلای شیعەکان.

کولەینی بە کەمترین ئامراز فەرموودەکانی ئەم پەرتووکەی گواستەوە. ئەمەش بەھۆی پەیوەندییەکەی لەگەڵ ھاوەڵانی ئیمامەکانی شیعە کە چوارسەد بناغەکە لە دەستیدا بووە و ھەندێک لە زانایانی شیعە باوەڕیان بە ھەموو ئەو گێڕانەوانە ھەبووە لە پەرتووکی ئەلکافیدا،   ھەندێکی تریش دانیان بە بوونی گێڕانەوەی لاواز داناوە تێیدا. 

زۆر پەرتووکی ڕوونکردنەوە و کورتکراوە و شرۆڤە و چەندین پەرتووکی دیکەی پەیوەست بە زانستەکانی فەرموودە لە دەوروبەری نووسراون، ھەندێک لە توێژەران باسیان لەوە کردووە کە ژمارەی پەرتووکە پەیوەستەکان بە ئەلکافی گەیشتووە بە دوو سەد ‌پەرتووک.

سەرچاوەکان